RÁMCOVÁ KÚPNA ZMLUVA

uzatvorená podľa ustanovenia § 409 a nasl. zákona č. 513/1991 Zb. Obchodný zákonník v znení neskorších predpisov

(ďalej len „zmluva“)

uzatvorená medzi zmluvnými stranami

**1. Predávajúcim**

**............................**

so sídlom ....................., ......................

IČO  .................. | DIČ .............................. | IČ DPH ................................ | IBAN ....................................................

zapísaná v Obchodnom registri ........................... súdu ............................ v oddiele .... vo vložke č. ........................

v mene spoločnosti na koná .............................

(ďalej len „**predávajúci**“)

**a**

**2. Kupujúcim**

**MH Teplárenský holding, a.s.**

so sídlom Turbínová 3, 831 04 Bratislava – mestská časť Nové Mesto

IČO  36 211 541 | DIČ 2020048580 | IČ DPH SK2020048580 | IBAN SK 17 1100 0000 0026 2706 4293

zapísaná v Obchodnom registri Mestského súdu Bratislava III v oddiele Sa vo vložke č. 7386/B

v mene spoločnosti na základe poverenia koná Ing. [Miroslav Kavuľa](https://www.orsr.sk/hladaj_osoba.asp?PR=Kavu%BEa&MENO=Miroslav&SID=0&T=f0&R=0)generálny riaditeľ a Ing. Ján Kluch, finančný riaditeľ.

(ďalej len „**kupujúci**“)

(predávajúci a kupujúci ďalej tiež ako „**zmluvné strany**“)

nasledovne :

1. **PREDMET ZMLUVY**

1.1 Zmluvné strany uzatvárajú túto zmluvu za účelom rámcovej úpravy zmluvných vzťahov, ktoré medzi zmluvnými stranami vzniknú odo dňa podpisu tejto zmluvy obidvoma zmluvnými stranami počas celej doby jej trvania v súvislosti s (i) bezhotovostným nákupom pohonných hmôt a doplnkových tovarov a služieb do služobných motorových vozidiel objednávateľa na princípe akceptácie palivových kariet predávajúceho ako prostriedku bezhotovostnej úhrady nákupu na čerpacích staniciach predávajúceho, resp. jeho subdodávateľov, ktoré akceptujú úhrady odobratých pohonných hmôt a doplnkových tovarov a služieb prostredníctvom palivových kariet predávajúceho

* 1. Predmetom tejto zmluvy v rozsahu podľa ods. 1.1 tejto zmluvy je aj dohoda o podmienkach dodania a úhrady :

1. Bezhotovostného nákupu bezolovnatého automobilový benzín podľa STN EN 228 a Vyhlášky Ministerstva životného prostredia Slovenskej republiky č. 251/2023 o kvalite palív s minimálnym oktánovým číslom 95, a to prostredníctvom palivových kariet,
2. Bezhotovostného nákupu motorovej nafty podľa STN EN 590 a Vyhlášky Ministerstva životného prostredia Slovenskej republiky č. 251/2023 o kvalite palív s cetánovým číslom 51 a vyšším, a to prostredníctvom palivových kariet,
3. dodaním/ vykonaním doplnkových tovarov a služieb, ako napr. AdBlue, nemrznúce kvapaliny do ostrekovačov, umývanie osobných automobilov a to prostredníctvom palivových kariet.

to všetko v rozsahu stanovenom touto zmluvou a jej prílohami (najmä prílohou č.1)

* 1. Súčasťou predmetu plnenia podľa tejto zmluvy je aj bezodplatné vydanie a dodanie palivových kariet, zúčtovanie dodaných pohonných hmôt a dodaním/vykonaním doplnkových tovarov a služieb a služieb s nimi spojených.

Palivové karty musia spĺňať požiadavky obsiahnuté v prílohe č. 1 tejto zmluvy a ich vydanie, a to aj pre prípad straty krádeže a pod. je bezodplatné. S výdajom palivových kariet nesmú byť spojené ani žiadne iné skryté poplatky.

* 1. Na základe zmluvy zmluvných strán z tejto zmluvy nevzniká kupujúcemu povinnosť kupovať tovar od predávajúceho.

1. **DOBA TRVANIA ZMLUVY**
   1. Táto zmluva sa uzatvára na dobu určitú, a to na dobu **365 dní** odo dňa nadobudnutia účinnosti zmluvy. Zmluvné strany sa dohodli, že platnosť a účinnosť tejto zmluvy skončí aj pred uplynutím doby uvedenej v predchádzajúcej vete tohto bodu zmluvy, ak súčet kúpnych cien za predmet kúpy dodaný na základe príslušných objednávok kupujúceho (ďalej tiež ako „**kúpne ceny**“) dosiahne sumu vo výške 360 000**. EUR** (slovom: tristošesťdesiattisíc eur) **bez DPH**.
2. **SPÔSOB, ČAS A MIESTO PLNENIA**
   1. Miestom plnenia sú čerpacie stanice/výdajné miesta predávajúceho, resp. jeho subdodávateľov plošne pokrývajúce územie Slovenskej republiky, územie kontinentálnej časti Európy s výnimkou Ruskej federácie a Bieloruskej republiky. Miestom dodania palivových kariet a  sú jednotlivé závody kupujúceho a to:

Závod Martin, Robotnícka 17, Martin 036 80

Závod Žilina, Košická 11, Žilina 011 87

Závod Zvolen, Lučenecká cesta 25, Zvolen 961 50

Závod Bratislava, Turbínová 3, Bratislava 83104

Závod Košice, Teplárenská 3, Košice 042 92

Závod Trnava, Coburgova 84, Trnava  917 42

* 1. Sprievodnú dokumentáciu k PHL podľa prílohy č. 1 tejto rámcovej zmluvy doručí predávajúci do 5 dní od podpisu RD na adresu: MH Teplárenský holding, a.s., závod Martin, Robotnícka 17, Martin 036 80 v jednom vyhotovení. Predávajúci sa zaväzuje bezodplatne vyhotoviť a dodať kupujúcemu bezhotovostné palivové karty v počte a podľa špecifikácie uvedenej v písomnej objednávke kupujúceho (ďalej len „objednávka“). Objednávku kupujúci doručí elektronicky na emailovú adresu: \_\_\_\_\_@\_\_\_vo formáte PDF, alebo v prípade možnosti prostredníctvom on-line systému na správu palivových kariet. V prípade objednávky zadanej elektronicky, na uvedenú emailovú adresu, predávajúci objednávku písomne potvrdí a odošle kupujúcemu (potvrdená objednávka musí obsahovať podpis, meno a priezvisko oprávnenej osoby predávajúceho a odtlačok pečiatky) do 2 (dvoch) pracovných dní odo dňa jej doručenia na emailovú adresu, z ktorej objednávku prijal. Objednávateľ pošty alebo osobne. V takomto prípade je predávajúci povinný doručiť akceptovanú objednávku do 4 pracovných dní odo dňa jej doručenia kupujúcemu na adresu MH Teplárenský holding, a.s., závod Martin, Robotnícka 17, Martin 036 80. Každá palivová karta je vybavená vlastným identifikačným číslom a má pridelený samostatný PIN kód.
  2. Predávajúci dodá kupujúcemu objednané palivové karty, vrátane príslušných PIN kódov do 14 dní od doručenia objednávky predávajúcemu, ak sa nedohodnú písomne (emailom) inak, a to na základe dodacieho listu potvrdeného zástupcami kupujúceho a predávajúceho.
  3. Zmluvné strany sa dohodli, že počet objednávaných a kupujúcemu dodaných palivových kariet sa môže počas platnosti a účinnosti tejto rámcovej zmluvy meniť v závislosti od aktuálnych potrieb kupujúceho. Na nové karty sa vzťahujú body 3.1 až 3.3 tohto článku tejto rámcovej zmluvy .
  4. Vlastníkom palivových kariet počas ich platnosti zostáva predávajúci. Kupujúci je povinný bez zbytočného odkladu (5 kalendárnych dní) oznámiť predávajúcemu stratu, zničenie alebo poškodenie palivovej karty, inak zodpovedá za škodu, ktorá porušením tejto povinnosti vznikne predávajúcemu.
  5. Platnosť palivovej karty je viazaná na účinnosť tejto rámcovej zmluvy . Predávajúci je povinný priebežne oznamovať kupujúcemu zmeny v zozname čerpacích staníc na území Slovenskej republiky akceptujúcich úhradu nakúpených PHL prostredníctvom palivových kariet vydaných predávajúcim, a to zabezpečením online prístupu do databázy aktuálnych čerpacích staníc alebo písomne v listinnej forme poštou alebo v elektronickej podobe prostredníctvom e-mailu. Zásadné zmeny v zozname čerpacích staníc predávajúceho, ktoré sa týkajú 30 a viac čerpacích staníc je povinný predávajúci oznámiť minimálne 30 dní vopred. Platí, že predávajúci je počas celej platnosti a účinnosti tejto rámcovej zmluvy povinný zabezpečiť minimálny rozsah čerpacích staníc predávajúceho a/alebo jeho zmluvných partnerov v súlade s prílohou č. 2 tejto rámcovej zmluvy . Zoznam čerpacích staníc predávajúceho a/alebo jeho zmluvných partnerov tvorí prílohu tejto zmluvy s aktuálnymi údajmi ku dňu uzatvorenia tejto zmluvy .
  6. Obsluha čerpacej stanice predávajúceho alebo jeho zmluvných partnerov je povinná pri odbere PHL vyhotoviť a odovzdať kupujúcemu písomný doklad z registračnej pokladne. Písomný doklad obsahuje najmä nasledovné údaje: údaj o skutočnom množstve odobratých PHL, doplnkového tovaru a služieb, údaj o jednotkovej cene skutočne odobratých PHL, údaj o celkovej kúpnej cene skutočne odobratých PHL, dátum odberu a číslo použitej palivovej karty. Predávajúci zodpovedá za to, že všetky jeho plnenia podľa tejto rámcovej zmluvy pre kupujúceho t.j. vyhotovenie a dodávka palivových kariet, zúčtovanie PHL budú vykonávané s odbornou starostlivosťou, v množstve, kvalite a podľa podmienok tejto rámcovej zmluvy . Prípadné nároky kupujúceho z vád budú uplatňované v súlade s príslušnými ustanoveniami zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“).

1. **NADOBUDNUTIE VLASTNÍCKEHO PRÁVA, PRECHOD NEBEZPEČENSTVA ŠKODY**
   1. Vlastnícke právo k predmetu kúpy nadobudne kupujúci dňom jeho prevzatia.
   2. Nebezpečenstvo škody na predmete kúpy prechádza na kupujúceho dňom jeho prevzatia od predávajúceho.
2. **CENA**
   1. Zmluvné strany sa v zmysle zákona č. 18/1996 Z. z. o cenách v znení neskorších predpisov v spojení s vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách dohodli, že celková kúpna cena za plnenie predmetu tejto zmluvy, teda súčet kúpnych cien za predmet kúpy ocenených podľa bodu 5.2 tejto zmluvy nepresiahne sumu vo výške **360 000,- EUR** (slovom: tristošesťdesiattísíc eur) **bez DPH.**
   2. Predávajúci sa zaväzuje predávať kupujúcemu PHL za aktuálnu jednotková cenu za liter pohonnej látky vrátane DPH tak že z ceny platnej v mieste a čase nákupu/poskytnutia služby v sieti všetkých čerpacích staníc predávajúceho a /alebo jeho subdodávateľov a to v € s DPH, sa odpočíta zľava.

Výška poskytnutej zľavy z aktuálnej jednotkovej ceny za 1 liter nafty v čase realizovania odberu je XXX € vrátane DPH. Zľava je nemenná počas celej doby platnosti a účinnosti tejto rámcovej zmluvy , a to za každý liter nafty, ktorý bude natankovaný prostredníctvom tankovacích kariet.

Výška poskytnutej zľavy z aktuálnej jednotkovej ceny za 1 liter benzínu v čase realizovania odberu je XXX € vrátane DPH .Zľava je nemenná počas celej doby platnosti a účinnosti tejto rámcovej zmluvy a to za každý liter benzínu, ktorý bude natankovaný prostredníctvom tankovacích karát.

* 1. Cena doplnkového tovaru a služieb ako sú olej, destilovaná voda, nemrznúca zmes do ostrekovača, adblue, príp. iné prevádzkové kvapaliny a doplnkové služby ako je umývanie a vysávanie osobných motorových vozidiel sa určuje tak, že z ceny platnej v mieste a čase nákupu/poskytnutia služby v sieti všetkých čerpacích staníc predávajúceho a /alebo jeho subdodávateľov a to v € bez DPH, sa odpočíta zľava.

Výška poskytnutej zľavy za doplnkový tovar ako sú olej, destilovaná voda, nemrznúca zmes do ostrekovača, adblue, príp. iné prevádzkové kvapaliny a doplnkové služby ako je umývanie a vysávanie osobných motorových vozidiel v čase realizovania odberu je XXX %. Zľava je nemenná počas celej doby platnosti a účinnosti tejto rámcovej zmluvy.

* 1. Cena za 1 liter bezolovnatého benzínu odobraného mimo územia Slovenskej republiky sa určí ako aktuálna jednotková cena platná na príslušnej čerpacej stanici vrátane DPH a spotrebnej dane v deň tankovania.
  2. Cena za 1 liter motorovej nafty odobranej mimo územia Slovenskej republiky sa určí ako aktuálna jednotková cena platná na príslušnej čerpacej stanici vrátane DPH a spotrebnej dane v deň tankovania.
  3. Ceny špecifikované v tomto článku zmluvy zahŕňajú všetky priame a nepriame náklady súvisiace s plnením tejto zmluvy.
  4. Kúpne ceny budú bez DPH. K kúpnym cenám bude fakturovaná DPH v zmysle zákona č. 222/2004 Z. z. o dani z pridanej hodnoty v znení neskorších predpisov v sadzbe platnej ku dňu vzniku daňovej povinnosti.
  5. Kúpne ceny uhradí kupujúci predávajúcemu bezhotovostným prevodom na bankový účet predávajúceho uvedený v záhlaví tejto zmluvy, pričom kúpne ceny sa budú považovať za uhradené pripísaním dotknutej sumy na bankový účet predávajúceho.

1. **PLATOBNÉ A FAKTURAČNÉ PODMIENKY**
   1. Zmluvné strany sa dohodli, že kúpne ceny uhradí kupujúci predávajúcemu po riadnom dodaní PHM, resp. dodaní/vykonaní doplnkových tovarov a služieb, na základe faktúr, ktoré vystaví predávajúci do 10dní po skončení kalendárneho mesiaca s lehotami splatnosti 60 dní, ktoré začnú plynúť odo dňa doručenia faktúr na adresu sídla kupujúceho. Zmluvné strany sa dohodli, že predávajúci je oprávnený faktúru zaslať v elektronickej podobe vo formáte „.pdf“ a zasielať na e-mailovú adresu kupujúceho: [faktury.mhth@mhth.sk](mailto:faktury.mhth@mhth.sk) z e-mailovej adresy predávajúceho. Za moment doručenia faktúry sa považuje doručenie faktúry do emailovej schránky kupujúceho. Ustanovenia prvej vety tohto bodu platia obdobne aj pre elektronické doručovanie faktúry..

Prílohou faktúr pre dodanie PHM/ dodaním/ vykonaním doplnkových tovarov a služieb na princípe palivových kariet bude:

* prehľad odobraných a účtovaných položiek samostatne pre každú tankovaciu kartu s ich špecifikáciou
* sumárny prehľad položiek, kde sú uvedené sumárne položky za tovarovú skupinu Nafta, Benzín, AD-blue, Prevádzkové kvapaliny a Automatická umyvárka.
  1. Predávajúci je zároveň povinný uviesť celkovú cenu za odber (nákup) PHM a doplnkových tovarov a služieb v národnej mene príslušnej krajiny, v ktorej došlo odberu (nákupu) PHM a doplnkových tovarov a služieb. Prepočítanie kúpnej ceny sa uskutoční kurzom vyhláseným Európskou centrálnou bankou, platným pre deň uskutočnenia nákupu PHM alebo služieb a to osobitne za každý deň kalendárneho mesiaca, v ktorom došlo k odberu (nákupu).
  2. Faktúra bude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov a bude na nej uvedené číslo objednávky kupujúceho, ktoré kupujúci oznámi predávajúcemu na e – mailovú adresu po uzatvorení tejto zmluvy. Prílohou faktúry bude dodací list, ktorého obsahom bude: podpísaný povereným zástupcom kupujúceho na základe jednotlivej objednávky.
  3. V prípade námietok kupujúceho voči správnosti vystavenej faktúry je kupujúci oprávnený faktúru, ktorá:

1. má chybu vyplývajúcu z nesprávne uvedeného predmetu, množstva alebo ceny a/alebo neobsahuje číslo objednávky kupujúceho a/alebo
2. nespĺňa formálne náležitosti podľa ustanovení § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov

do 5 pracovných dní odo dňa jej doručenia kupujúcemu vrátiť predávajúcemu spolu s vytknutím jej nesprávnosti, pričom predávajúci je povinný buď chybnú faktúru opraviť a doručiť kupujúcemu takto riadne opravenú faktúru alebo vyhotoviť nový účtovný doklad – faktúru, ktorá dopĺňa pôvodnú faktúru s tým, že tento doklad musí okrem povinných údajov obsahovať aj poradové číslo pôvodnej faktúry.

V prípade oprávnených námietok kupujúceho podľa tohto odseku lehota splatnosti neplynie a lehota splatnosti faktúry začne plynúť až od doručenia riadne opravenej faktúry, resp. riadnej faktúry, kupujúcemu.

* 1. Postúpenie pohľadávky na zaplatenie ceny za tovar vrátane jej príslušenstva alebo pohľadávky na zaplatenie zmluvnej pokuty podľa tejto zmluvy predávajúcim je možné iba s predchádzajúcim písomným súhlasom kupujúceho.
  2. Kupujúci je oprávnený jednostranne započítať proti pohľadávke predávajúceho všetky svoje prípadné pohľadávky voči predávajúcemu, vrátane svojich nesplatných pohľadávok voči splatným pohľadávkam predávajúceho.
  3. Kupujúci je oprávnený zadržať časť ceny vo výške zodpovedajúcej dani z pridanej hodnoty vyúčtovanej faktúrou v prípade, ak u predávajúceho nastanú dôvody pre zrušenie registrácie pre daň z pridanej hodnoty a/alebo Finančné riaditeľstvo Slovenskej republiky zverejní predávajúceho v zozname osôb, u ktorých nastali dôvody pre zrušenie registrácie pre daň z pridanej hodnoty vedenom na portáli Finančnej správy Slovenskej republiky, a to až do času, keď predávajúci hodnoverným spôsobom preukáže kupujúcemu, že u neho tieto dôvody pominuli.
  4. Predávajúci prehlasuje, že číslo(a) účtu(ov) uvádzané v záhlaví tejto zmluvy sú používané na podnikanie  podľa ustanovení § 6 v zmysle zákona č.222/2004 z.z. o dani z pridanej hodnoty v znení neskorších predpisov. V prípade, ak kupujúci zistí nedodržanie tohto ustanovenia môže DPH uvedenú na faktúre, ktorú je z dodania tovaru alebo služby povinný platiť predávajúci, zaplatiť  priamo na číslo účtu správcu dane vedeného pre predávajúceho, ak v čase vzniku daňovej povinnosti vedel alebo na základe dostatočných dôvodov mal alebo mohol vedieť, že DPH z tovaru alebo služby nebude predávajúcim uhradená správcovi dane.

1. **ZMLUVNÉ SANKCIE A NÁHRADA ŠKODY**
2. V prípade omeškania predávajúceho s dodávkou (vystavením, výmenou) palivových kariet je kupujúci oprávnený požadovať od predávajúceho zaplatenie zmluvnej pokuty vo výške 10,- EUR za každú palivovú kartu, a to za každý aj začatý deň omeškania.
3. Zmluvné pokuty podľa tejto zmluvy sú splatné na základe písomnej výzvy kupujúceho doručenej predávajúcemu.
4. Kupujúci je oprávnený jednostranne započítať proti pohľadávke predávajúceho voči kupujúcemu na zaplatenie kúpnej ceny podľa článku 5. bod 5.1 tejto zmluvy všetky svoje prípadné pohľadávky voči predávajúcemu na zaplatenie zmluvných pokút podľa tejto zmluvy.
5. Ak jedna zo zmluvných strán spôsobí porušením svojich povinností vyplývajúcich jej z tejto zmluvy akúkoľvek škodu druhej zmluvnej strane, jej zodpovednosť za túto škodu a povinnosť na náhradu škody takto spôsobenej druhej zmluvnej strane sa bude spravovať ustanoveniami § 373 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“).
6. Ak niektorej zo zmluvných strán vznikne v zmysle tejto zmluvy nárok na zmluvnú pokutu, jej nárok na náhradu škody spôsobenej porušením povinnosti zabezpečenej zmluvnou pokutou tým nie je dotknutý. Zmluvná pokuta sa v takomto prípade nezapočíta na náhradu škody; náhrada škody môže byť uplatňovaná kupujúcim voči predávajúcemu v plnej výške.
7. **VADY**
8. Predávajúci je povinný dodať kupujúcemu predmet kúpy a súvisiace služby v množstve, kvalite, akosti a vyhotovení v zmysle tejto zmluvy
9. Ak predávajúci poruší povinnosti ustanovené v § 420 Obchodného zákonníka, v takomto prípade má predmet kúpy vady, za ktoré predávajúci zodpovedá v zmysle ustanovení § 422 a nasl. Obchodného zákonníka.
10. **ZÁNIK ZMLUVY**
11. Zmluva zaniká uplynutím doby, na ktorú bola uzatvorená. Článok 2. bod 2.1 tejto zmluvy platí primerane.
12. Pred uplynutím doby, na ktorú bola táto zmluva uzatvorená, je možné túto zmluvu skončiť aj na základe písomnej zmluvy zmluvných strán k určenému dňu.
13. Kupujúci je oprávnený zmluvu vypovedať aj bez udania dôvodu. Výpovedná lehota je trojmesačná a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená predávajúcemu. Výpoveď musí mať písomnú formu a musí byť doručená predávajúcemu na adresu uvedenú v záhlaví tejto zmluvy, inak je neplatná.
14. Jednostranne je možné túto zmluvu skončiť taktiež odstúpením od zmluvy v prípadoch porušenia zmluvnej povinnosti niektorou zo zmluvných strán, ak k náprave porušenia nedôjde ani v dodatočnej primeranej lehote poskytnutej príslušnou zmluvnou stranou na odstránenie tohto porušenia, ktorá nesmie byť kratšia ako 10 dní; uvedené sa nevzťahuje na prípady podstatného porušenia zmluvy.
15. Zmluvné strany sa dohodli, že za podstatné porušenie tejto zmluvy sa považuje, najmä ak:
16. predávajúci neplní túto zmluvu riadne a v dohodnutých termínoch,
17. predávajúci stratí oprávnenie na výkon príslušných činností,
18. predávajúcim dodávaný tovar je preukázateľne vadný, t. j. v rozpore s podmienkami dohodnutými v tejto zmluve,
19. predávajúci prejavuje úmysel nepokračovať v plnení tejto zmluvy,
20. ak predávajúci neodstráni v dodatočnej lehote akékoľvek vady, na ktoré ho kupujúci upozorní v lehotách stanovených touto zmluvou,
21. kupujúci je v omeškaní s plnením jeho finančných povinností podľa zmluvy o viac ako 30 (tridsať) dní a takéto porušenie neodstránil ani v dodatočnej lehote 20 (dvadsiatich) dní od doručenia písomnej výzvy predávajúceho,
22. z iných dôvodov výslovne uvedených v tejto zmluve.
23. Odstúpením od zmluvy táto zmluva (a všetky práva a povinnosti z nej zmluvným stranám vyplývajúce) zaniká s účinnosťou odo dňa doručenia oznámenia o odstúpení od tejto zmluvy. Odstúpenie od tejto zmluvy sa uskutočňuje písomným oznámením odstupujúcej zmluvnej strany od zmluvy adresovaným druhej zmluvnej strane. Odstúpenie od tejto zmluvy sa v zmysle ustanovenia § 351 ods. 1 Obchodného zákonníka nedotýka nároku na náhradu škody vzniknutej porušením tejto zmluvy.
24. Pri odstúpení od zmluvy podľa tohto článku zmluvy nebudú zmluvné strany povinné vrátiť plnenia, ktoré si poskytli pred odstúpením od zmluvy a nebudú oprávnené žiadať vrátenie plnení druhej zmluvnej strane, poskytnutých pred odstúpením od zmluvy. Zmluvné strany sa dohodli, že toto ustanovenie bude platiť i po odstúpení od zmluvy.
25. **SPOLOČNÉ USTANOVENIA**
26. Vyššia moc

Zmluvné strany, ako účastníci záväzkového vzťahu, nezodpovedajú za porušenie a omeškanie svojich záväzkov, a to v zmysle ustanovenia § 374 a nasl. Obchodného zákonníka, spôsobené tzv. vyššou mocou, t.j. okolnosťami, ktoré nastali nezávisle od vôle zmluvných strán a bránia im v splnení povinností, pričom nemožno rozumne predpokladať, že by zmluvná strana túto prekážku alebo jej následky odvrátila alebo prekonala (ďalej len **„Okolnosti vylučujúce zodpovednosť“**).

Každá zo zmluvných strán sa zaväzuje upozorniť druhú zmluvnú stranu bez zbytočného odkladu na vznik Okolností vylučujúcich zodpovednosť brániacich riadnemu plneniu zmluvy. V prípade omeškania s plnením záväzku spôsobeného Okolnosťami vylučujúcimi zodpovednosť platí, že zmluvná strana nie je v omeškaní po dobu trvania takýchto prekážok.

Na právny vzťah medzi zmluvnými stranami sa nepoužije ustanovenie § 356 a nasl. Obchodného zákonníka (zmarenie účelu zmluvy).

1. Komunikácia a doručovanie

Akákoľvek komunikácia súvisiaca s touto zmluvou prebieha medzi zmluvnými stranami písomnou formou (pokiaľ sa zmluvné strany nedohodnú inak) a to tak, že písomnosti doručované jednou zmluvnou stranou druhej zmluvnej strane budú doručované prostredníctvom pošty ako doporučená listová zásielka alebo prostredníctvom kuriérskej služby alebo osobne alebo prostredníctvom elektronickej pošty alebo telefaxom na adresy zmluvných strán uvedené v tomto bode tohto článku zmluvy. Písomnosť sa pokladá za doručenú v deň, kedy adresát potvrdí jej prijatie doručovateľovi. V prípade doručovania písomnosti elektronickou poštou sa písomnosť pokladá za doručenú momentom, kedy bude odosielateľovi správy elektronickou poštou doručené oznámenie o doručení správy elektronickou poštou. V prípade doručovania písomnosti telefaxom sa písomnosť pokladá za doručenú momentom, keď bude odosielateľovi správy potvrdený úspešný prenos. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písom­nosť prevziať alebo v ktorý márne uplynie odberná lehota pre vyzdvihnutie si zásielky na pošte doručovanej poštou zmluvnej strane alebo v ktorý je na zá­sielke doručova­nej poštou zmluvnej strane preukázateľne poštou vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu.

Pre účely doručovania si zmluvné strany oznámili navzájom nasledovné adresy, ktoré sa použijú, pokiaľ príslušná zmluvná strana neoznámi druhej zmluvnej strane inú adresu, pre účinnosť zmeny sa vyžaduje písomné alebo elektronické oznámenie zmeny druhej zmluvnej strane bez nutnosti zmeny zmluvy vo forme dodatku k tejto zmluve.:

|  |  |
| --- | --- |
| Pre predávajúceho : | Pre kupujúceho: |
|  |  |
|  | **MH Teplárenský holding, a.s.**  Turbínová 3, 831 04 Bratislava - mestská časť Nové Mesto |
| e-mail: | e-mail: [julius.piliar@mhth.sk](file:///C:\Users\julius.piliar\AppData\Local\Microsoft\Windows\INetCache\Content.Outlook\3Q52CHIU\julius.piliar@mhth.sk) |
|  |  |
| mobil: | mobil: +**421 910563616** |
| k rukám: | k rukám: p. **Piliar Július** |

1. Dôverné informácie

Predávajúci si je vedomý toho, že v rámci plnenia predmetu tejto zmluvy môže on alebo jeho zamestnanci alebo jeho zmluvní partneri získať prístup k dôverným informáciám kupujúceho. Dôvernou informáciou sa rozumie akákoľvek informácia, ktorú označuje kupujúci ako dôvernú.

Predávajúci sa zaväzuje, že zabezpečí dostatočné poučenie pre všetky osoby, ktoré sa na jeho strane budú zúčastňovať na plnení predmetu tejto zmluvy, o podstate dôvernej informácie v zmysle tejto zmluvy a nevyhnutnosti jej utajenia v súlade s touto zmluvou. Prístup k dôverným informáciám bude obmedzený pre tých zamestnancov predávajúceho, ktorí budú tieto informácie potrebovať pre účely plnenia predmetu tejto zmluvy. Predávajúci je povinný zabezpečiť, aby záväzok utajenia dôverných informácií v zmysle tejto zmluvy prevzali všetky osoby, ktoré sa na jeho strane budú zúčastňovať na plnení predmetu tejto zmluvy.

Predávajúci sa zaväzuje uchovávať dôverné informácie v tajnosti a zabezpečiť vykonanie všetkých právnych a technických opatrení zabraňujúcich ich neoprávnenému sprístupneniu tretím osobám či ich zneužitiu a to v rozsahu a spôsobom primeraným stupňu utajenia príslušnej dôvernej informácie a jej zrejmému významu alebo významu, ktorý tejto dôvernej informácii priradí kupujúci. Predávajúci môže poskytnúť tieto dôverné informácie len svojim zamestnancom alebo zmluvným partnerom v rozsahu nevyhnutnom pre riadne plnenie predmetu tejto zmluvy pri súčasnej realizácii vyššie uvedených opatrení. Dôverné informácie nesmú byť kopírované alebo reprodukované bez písomného súhlasu kupujúceho.

V prípade porušenia povinností uvedených v tomto bode zmluvy si je kupujúci oprávnený uplatniť nárok na zaplatenie zmluvnej pokuty vo výške 1.500,- EUR za každé jedno takéto porušenie.

1. Register partnerov verejného sektora a subdodávatelia

Kupujúci je subjektom verejného sektora, a zároveň partnerom verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri**“). Predávajúci je v prípade naplnenia podmienok podľa § 2 zákona o registri povinný byť počas trvania tejto zmluvy zapísaný v registri partnerov verejného sektora (ďalej len „**register**“) a spolu s oprávnenou osobou a v prípadoch uvedených v § 11 ods. 2 zákona o registri overovať identifikáciu svojich konečných užívateľov výhod. Kupujúci je oprávnený od tejto zmluvy odstúpiť, ak nadobudne právoplatnosť rozhodnutie o výmaze predávajúceho z registra podľa § 12 zákona o registri alebo o uložení pokuty predávajúci z dôvodov podľa § 13 ods. 2 zákona o registri alebo ak je predávajúci viac ako 30 dní v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote 30 dní od výmazu. Kupujúci zároveň nie je v omeškaní s plnením povinností podľa tejto zmluvy, ak predávajúci nie je alebo nebude zapísaný v registri alebo ak predávajúci nesplní povinnosť overovať identifikáciu svojich konečných užívateľov výhod alebo ak je v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote 30 dní od výmazu. Predávajúci zodpovedá a garantuje, že plnenie tohto odseku zmluvy budú spĺňať aj jeho subdodávatelia, ak sa na nich zákon o registri vzťahuje.

Predávajúci môže na plnenie tejto zmluvy využiť subdodávateľov. Schválenie alebo zmena subdodávateľa podlieha predchádzajúcemu písomnému súhlasu kupujúceho. Zoznam subdodávateľov známych v čase uzatvorenia tejto zmluvy tvorí ako príloha č. 4 neoddeliteľnú súčasť tejto zmluvy. Za činnosť subdodávateľov zodpovedá predávajúci tak ako keby konal sám.

1. **ZÁVEREČNÉ USTANOVENIA**
   1. Právne vzťahy výslovne neupravené touto zmluvou sa riadia všeobecne záväznými právnymi predpismi Slovenskej republiky, a to najmä Obchodným zákonníkom. Súdy Slovenskej republiky majú výlučnú právomoc na rozhodovanie akýchkoľvek sporov týkajúcich sa tejto zmluvy.
   2. Túto zmluvu je možné meniť len písomnými a číslovanými dodatkami podpísanými oboma zmluvnými stranami.
   3. V prípade, ak sa niektoré ustanovenie tejto zmluvy ukáže (alebo sa neskôr stane) neplatným alebo neúčinným alebo neaplikovateľným, nedotýka sa to ostatných ustanovení tejto zmluvy, ktoré zostávajú platné a účinné. Zmluvné strany sa zaväzujú dohodou nahradiť neplatné alebo neúčinné alebo neaplikovateľné ustanovenie novým ustanovením, ktoré zodpovedá pôvodne zamýšľanému účelu neplatného alebo neúčinného alebo neaplikovateľné ustanovenia a to v lehote tridsiatich (30) dní odo dňa doručenia výzvy jednej zmluvnej strany druhej zmluvnej strane.
   4. Zmluva je vyhotovená v 2 vyhotoveniach, z ktorých každá zmluvná strana dostane jedno vyhotovenie.
   5. Táto zmluva je povinne zverejňovanou zmluvou v zmysle ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon č. 211/2000 Z. z.“), v dôsledku čoho podlieha povinnému zverejneniu podľa tohto ustanovenia zákona č. 211/2000 Z. z. a to nepretržite počas existencie záväzkov vzniknutých z tejto zmluvy, minimálne však po dobu minimálne však po dobu stanovenú zákonom č. 211/2000 Z. z.
   6. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
   7. Zmluvné strany prehlasujú, že sa s obsahom zmluvy pred jej podpisom oboznámili, ich prejav, ktorý prejavili určite a zrozumiteľne, je slobodný a vážny, s obsahom zmluvy súhlasia, na znak čoho ju podpisujú.
2. Neoddeliteľnou súčasťou tejto Zmluvy sú nasledovné prílohy

Príloha č. 1: Špecifikácia predmetu zmluvy/opis predmetu zákazky

Príloha č. 2: Zoznam všetkých čerpacích staníc predávajúceho a/alebo jeho zmluvných partnerov na území Slovenskej republiky

Príloha č. 3 Zoznam subdodávateľov

V \_\_\_\_\_\_\_\_\_\_\_ dňa \_\_\_\_\_\_\_\_\_ V Bratislave dňa \_\_\_\_\_\_\_\_\_\_\_\_

Za predávajúceho: Za kupujúceho:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Miroslav Kavuľa

Generálny riaditeľ

MH Teplárenský holding, a.s.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Ján Kluch,

finančný riaditeľ

MH Teplárenský holding, a.s.

**Príloha č. 1**

**Špecifikácia PHL a súvisiacich plnení**

**Bezhotovostný nákup pohonných látok a kvapaliny pre zníženie emisií prostredníctvom palivových kariet (bezhotovostne). Predmetom zákazky je nákup pohonných hmôt – benzín automobilový podľa normy STN EN 228, nafta motorová podľa normy STN EN 590 (ďalej len „PHL“) a kvapaliny pre zníženie emisií AdBlue, dodávaných na princípe akceptácie palivovej karty ako prostriedku bezhotovostnej úhrady za odobraté pohonné hmoty a kvapaliny na/vo všetkých čerpacích staniciach/výdajných miestach uchádzača/predávajúceho a jeho zmluvných partnerov vrátane vystavenia a dodania palivových kariet, zúčtovania dodaných pohonných látok a kvapaliny, poskytovania súvisiacich služieb spojených s ich dodávkou.**

**Benzín automobilový ( natural 95 oktánový**

Benzín automobilový musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 228.

Benzín automobilový musí byť dodávaný na použitie podľa ročných období (podľa národnej prílohy k STN EN 228;

Letné obdobie od 01. 05. do 30. 09. v triede prchavosti A;

Zimné obdobie od 16. 11. do 28/29.02.v triede D;

Prechodné obdobie od 01. 03 do 30. 04. a 01. 10 do 15. 11. v triede C1).

**Nafta motorová (F7)**

Nafta motorová musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 590.

Nafta motorová musí byť dodávaná na použitie podľa ročných období (podľa medznej teploty filtrovateľnosti;

Letné obdobie od 15. 04. do 30. 09. v triede B;

Prechodné obdobie od 01. 03 do 14. 04. a 01. 10 do 15. 11. v triede D;

Zimné obdobie od 16. 11. do 28/29. 02. v triede F;

**Kvapaliny pre zníženie emisií AdBlue**

Kvapalina je 32,5-percentný vodný roztok močoviny vyrobený z technicky čistej močoviny CO(NH2)2 a demineralizovanej vody. Je to bezfarebná číra kvapalina so slabým zápachom amoniaku. Roztok je bez toxických vlastností, na ľudský organizmus nepôsobí agresívne. Nemá horľavé vlastnosti, nie je zatriedený ako nebezpečný pre prepravu. Je známy pod označením AUS 32 (anglická skratka pre Aqueous Urea Solution – vodný roztok močoviny).

**Zimná zmes do ostrekovačov**

Zimná zmes do ostrekovačov minimálne do -20 °C odstraňuje nečistoty zo skiel vozidla a zabraňuje zamrznutiu kvapaliny v chladnom období. Musí byť bezpečná pre všetky typy vozidiel.

**Umývanie motorových vozidiel**

Umývanie motorových vozidiel požadujeme formou automatickej linky resp. ručného umývania

kde budú na výber minimálne dva programy a to základný a rozšírený.

Nákup PHL, kvapaliny pre zníženie emisií AdBlue, doplnkového tovaru a umývanie motorových vozidiel (ďalej len PHL) na princípe akceptácie palivovej karty ako prostriedku bezhotovostnej úhrady nákupu PHL na/vo čerpacích staniciach/výdajných miestach uchádzača vrátane jeho zmluvných partnerov, vrátane poskytovania súvisiacich služieb spojených s nákupom, vystavením a dodávkou palivových kariet, dodávkou a zúčtovaním PHL.

**Špecifikácia palivovej karty a požiadaviek na kartový systém:** palivová karta s magnetickým prúžkom, alebo čipom, zabezpečenie palivovej karty PIN kódom, vyžaduje sa bezplatné vydanie palivovej karty kupujúcemu (v počtoch určených kupujúcim na základe kúpnej zmluvy uzavretej za podmienok dohodnutých v rámcovej dohode, ktorá bude výsledkom tohto verejného obstarávania), pri garancii bezplatného vykonávania transakcií s palivovou kartou po celú dobu jej platnosti,

vydanie palivovej karty na tabuľku s evidenčným číslom vozidla, na meno vodiča alebo iné označenie podľa určenia, rozdelenie palivových kariet do skupín podľa zákazníkom definovaného kľúča, bezplatná zmena rozdelenia palivových kariet do skupín kedykoľvek, možnosť stanovenia rôznych limitov čerpania PHL a limitov odobratia doplnkových služieb na palivové karty, dodatočné vydávanie palivových kariet v lehote do 14 dní po prijatí žiadosti kupujúceho a doručenia záväznej objednávky, možnosť bezplatného zablokovania stratenej palivovej karty kedykoľvek počas plnenia zmluvy (t.j. vrátane víkendov a sviatkov) v lehote do 1 hodiny od nahlásenia, zobrazenie prehľadu čerpania PHL a/alebo odobratých doplnkových služieb, kedykoľvek v priebehu mesiaca prostredníctvom internetu (prehľad za vybrané obdobie alebo vybranú palivovú kartu), vyhotovenie súhrnnej faktúry za dodané PHL, palivová karta musí byť akceptovaná v zahraničí na/vo čerpacích staniciach/výdajných miestach uchádzača/predávajúceho, resp. jeho zmluvných partnerov, umožnenie on-line prístupu do systému správy kartového systému.

**Minimálny rozsah výdajných miest/čerpacích staníc uchádzača**

Neoddeliteľnou podmienkou a požiadavkou kupujúceho na dodávky PHL, je plošné pokrytie celého územia Slovenskej republiky čerpacími stanicami/výdajnými miestami uchádzača (vlastnými a/alebo zmluvnými čerpacími stanicami PHL), akceptujúcich palivovú kartu ako prostriedku bezhotovostnej úhrady za odobraté pohonné hmoty a kvapalinu. Uchádzač musí disponovať čerpacími stanicami/výdajnými miestami plošne pokrývajúcimi územie Slovenskej republiky, postačujúce je pokrytie 90% okresov minimálne jednou čerpacou stanicou bez nepretržitej prevádzky a zároveň minimálne jednou čerpacou stanicou v každom kraji s nepretržitou prevádzkou.

V uvedených mestách kde sa nachádzajú závody MHTH Zadávateľ vyžaduje čerpaciu stanicu v okruhu 5km od daného závodu z dôvodu častého tankovania.

Závod Martin, Robotnícka 17, Martin 036 80

Závod Žilina, Košická 11, Žilina 011 87

Závod Zvolen, Lučenecká cesta 25, Zvolen 961 50

Závod Bratislava, Turbínová 3, Bratislava 83104

Závod Košice, Teplárenská 3, Košice 042 92

Závod Trnava, Coburgova 84, Trnava  917 42

Taktiež je uchádzač povinný zabezpečiť tankovanie pohonných hmôt prostredníctvom palivových kariet (vlastných a/alebo zmluvných partnerov) aj na celom území kontinentálnej časti Európy s výnimkou Ruskej federácie a Bieloruskej republiky.

**Miesto plnenia**

Slovenská republika, územie kontinentálnej časti Európy s výnimkou Ruskej federácie a Bieloruskej republiky. Miestom plnenia sú čerpacie stanice/výdajné miesta PHL predávajúceho, resp. jeho zmluvného partnera plošne pokrývajúce územie Slovenskej republiky, územie kontinentálnej časti Európy s výnimkou Ruskej federácie a Bieloruskej republiky.

**Termín plnenia**

Priebežne po dobu platnosti rámcovej zmluvy .

**Zabezpečenie predmetu zákazky**

Uchádzač zabezpečí dodávku predmetu zákazky s vlastným personálnym a technickým vybavením, prípadne technickým a personálnym vybavením vlastným a/alebo zmluvných partnerov.

**Záručné podmienky** Záručne – reklamačné podmienky na dodávané PHL stanoviť v súlade s platnou právnou úpravou Slovenskej republiky.

**Poznámka**

Ak sa uvádzajú údaje alebo odkazy na konkrétneho výrobcu, výrobný postup, značku, obchodný názov, patent alebo typ, umožňuje sa uchádzačom predloženie ponuky s ekvivalentným riešením s porovnateľnými, respektíve vyššími technickými parametrami.

**Ďalšie požiadavky súvisiace s predmetom zákazky**

Požiadavka na sprievodnú dokumentáciu:

* opis technických parametrov (analýzny list) dodávaných PHL (platí iba pri prvej dodávke, pri opakovaných dodávkach iba ak dôjde ku zmene/úprave už dodanej dokumentácie),
* karta bezpečnostných údajov dodávaných PHL v štátnom/českom jazyku (platí iba pri prvej dodávke, pri opakovaných dodávkach iba ak dôjde ku zmene/úprave už dodanej dokumentácie).

Príloha č. 2:

**Zoznam všetkých čerpacích staníc predávajúceho a/alebo jeho zmluvných partnerov na území Slovenskej republiky**

Príloha č.3 – Zoznam subdodávateľov podľa zákona o registri